Diari Oficial de la Generalitat Valenciana


Sumari del DOGV 4249, del 15-05-2002 (2002/4572)

Informació pública del programa d'actuació integrada de la unitat d'execució única del sector Pont de l'Arena del sòl apte per a urbanitzar de les Normes Subsidiàries de Planejament del municipi d'Almenara.
--------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4249

Data del DOGV
:   15-05-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/4572


Organisme emissor
:   Ajuntament d'Almenara

Tipus de document
:   Anunci

Informació pública del programa d'actuació integrada de la unitat d'execució única del sector Pont de l'Arena del sòl apte per a urbanitzar de les Normes Subsidiàries de Planejament del municipi d'Almenara. [2002/M4572]
  
Redactat per iniciativa municipal el programa d'actuació integrada de la unitat d'execució única del sector Pont de l'Arena del sòl apte per a urbanitzar de les Normes Subsidiàries de Planejament del municipi d'Almenara (Castelló), desenvolupat d'ofici per l'oficina tècnica municipal, integrat pel document programa, avantprojecte d'urbanització i document d'homologació a la Llei 6/1994, de la Generalitat Valenciana, Reguladora de l'Activitat Urbanística, de les Normes Subsidiàries d'Almenara en l'àmbit del sòl urbà de l'àrea urbana de la platja, del sector Pont de l'Arena (àmbit 1), i el text refós d'acord amb l'homologació referida a la resta del sòl urbanitzable (àmbit 2), havent sigut aprovats inicialment els dits documents pel ple municipal, en sessió extraordinària celebrada el passat 16 d'abril de 2002, i havent-se adoptat acord plenari en la mateixa sessió de desenvolupar el dit programa, mitjançant el sistema de gestió indirecta, en execució dels mencionats acords i de conformitat amb el que disposa l'article 46 de la LRAU.
  
Se sotmet a informació pública la dita proposta de programa, i es podran presentar al·legacions i/o altres alternatives tècniques durant 20 dies des de l'última publicació del present edicte, que es realitzarà de conformitat amb el que disposa l'article 46.3 de la LRAU.
  
Així mateix, de conformitat amb el que disposa l'article 38 de la Llei 6/1994, de 15 de novembre, de la Generalitat Valenciana, se sotmet a informació pública, pel termini d'un mes, el mencionat document d'homologació a la Llei 6/1994, de la Generalitat Valenciana, Reguladora de l'Activitat Urbanística, de les Normes Subsidiàries d'Almenara en l'àmbit del sòl urbà de l'àrea urbana de la platja, del sector Pont de l'Arena (àmbit 1), i el text refós d'acord amb l'homologació referida a la resta del sòl urbanitzable (àmbit 2), per tal que es puguen realitzar les al·legacions que es consideren pertinents, per a la prossecució del corresponent expedient administratiu.
  
Les proposicions juridicoeconòmiques es presentaran durant els cinc dies següents al venciment del termini de 20 dies d'informació pública de la proposta de programa, i l'acte d'obertura de pliques tindrà lloc el dia hàbil següent a la conclusió del termini per a presentar-les.
  
La documentació referida podrà consultar-se en la secretaria de l'ajuntament, en horari d'oficina, durant els terminis indicats.
  
El present anunci, de conformitat amb l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es considera com a notificació substitutiva als interessats desconeguts així com a aquells de qui s'ignora el lloc i domicili de notificació.
  
Cosa que faig pública perquè en prengueu coneixement.